Babelscape/SREDFM huggingface dataset:
Μεσούτ Γιλμάζ

O Μεσούτ Γιλμάζ ("Ahmet Mesut Yılmaz", 6 Νοεμβρίου 1947-30 Οκτωβρίου 2020) ήταν Τούρκος πολιτικός, ο οποίος διετέλεσε αρχηγός κόμματος και τρεις φορές Πρωθυπουργός της Τουρκίας.

Γεννήθηκε στις 6 Νοεμβρίου του 1947 στην Κωνσταντινούπολη και είναι απόφοιτος του Πανεπιστημίου της Άγκυρας

Ανήκε στο «Κόμμα της Μητέρας Πατρίδας». Έγινε Υπουργός Τουρισμού στην Κυβέρνηση Οζάλ. Από την εκλογή του Οζάλ στην Προεδρία της Δημοκρατίας, αποτέλεσε τον αρχηγό της εσωκομματικής αντιπολίτευσης προς το νέο Πρωθυπουργό Γιλντιρίμ Ακμπουλούτ. Το 1991 κατάφερε να εκλεγεί από Συνέδριο του κόμματος αρχηγός και ως εκ τούτου Πρωθυπουργός της χώρας, καθώς το κόμμα του είχε την πλειοψηφία στη Βουλή. Παρέμεινε για λίγο Πρωθυπουργός. Ξαναέγινε το 1996 και ξανά την περίοδο 1997-1999. Από το 1999 ως το 2002 ήταν αναπληρωτής Πρωθυπουργός στην Κυβέρνηση Ετζεβίτ.

Στις εκλογές του Νοεμβρίου του 2002 το κόμμα του απέτυχε να μπει στη Βουλή και ο ίδιος δήλωσε ότι αποσύρεται από την πολιτική. Τον Αύγουστο του 2006 όμως επαναδραστηριοποιήθηκε και επιδιώκει να ξαναμπεί στην κεντρική πολιτική σκηνή της χώρας.

Ήταν παντρεμένος και είχε δύο παιδιά. Απεβίωσε ηλικία 72 ετών 30 Οκτωβρίου 2020
The Banner of Freedom

Ο ύμνος The Banner of Freedom είναι ο εθνικός ύμνος των Σαμόα. Τα λόγια υμνούν τη σημαία της χώρας και γράφτηκαν από το Σαούνι Ιίγκα Κουρέσα, ο οποίος είναι και ο συνθέτης. Η χώρα υιοθέτησε το τραγούδι αυτό για εθνικό ύμνο αμέσως μόλις έγινε ανεξάρτητη από τη Νέα Ζηλανδία το 1962.
Μαρίγια Σερίφοβιτς

Η Μαρίγια Σερίφοβιτς (σερβικά: "Марија Шерифовић", 14 Νοεμβρίου 1984) είναι τραγουδίστρια από τη Σερβία.

Η μητέρα της είναι γνωστή τραγουδίστρια στη Σερβία, ενώ ο πατέρας της τουρκικής καταγωγής. Εκπροσώπησε τη Σερβία στη Γιουροβίζιον το 2007 με το τραγούδι "Molitva" ("Προσευχή"), όπου και κατέκτησε την πρώτη θέση με 268 βαθμούς. Ήταν η πρώτη φορά που η Σερβία συμμετείχε ως ξεχωριστό κράτος στον Διαγωνισμό.



Κατηγορία:Σέρβοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Σερβία
Κατηγορία:Διαγωνισμός Τραγουδιού Eurovision 2007
Κατηγορία:Συμμετέχοντες στη Eurovision
Κατηγορία:Αμφιφυλόφιλες γυναίκες
Τζούλιαν Κόουπ

Ο Τζούλιαν Κόουπ ("Julian David Cope", γενν. 21 Οκτωβρίου 1957) είναι Βρετανός μουσικός, συγγραφέας, ιστορικός, μουσικολόγος, και ποιητής. 

Γεννήθηκε στις 21 Οκτωβρίου 1957 στο Deri της επαρχίας Mid Glamorgan στην Ουαλία. Το πλήρες όνομα του είναι Τζούλιαν Ντέιβιντ Κόουπ. Είναι κυρίως γνωστός ως τραγουδιστής του post-punk συγκροτήματος The Teardrop Explodes, αλλά έχει ηχογραφήσει και αρκετά άλμπουμ ως αυτόνομος καλλιτέχνης. Ήταν ιδρυτικό μέλος των συγκροτημάτων Queen Elizabeth και Brain Donor. Επίσης, έχει γράψει διάφορα βιβλία, κυρίως με μουσικά θέματα, και την αυτοβιογραφία του.
Νήσος Ευρώπη

[[Αρχείο:Iles eparses de l'ocean Indien.png|right|thumb|250px|Θέση των Διασκορπισμένων Νησιών στον Ινδικό Ωκεανό:
• 1 : [[Μπάσσας ντα Ίντια]]
• 2 : Νήσος Ευρώπη
• 3 : [[Γκλοριόζος Νήσοι]]
• 4 : [[Χουάν ντε Νόβα Νήσος]]
• 5 : [[Τρομελίν Νήσος]]

Η Νήσος Ευρώπη (στα Γαλλικά: "Île Europa") είναι χαμηλό τροπικό νησί έκτασης 28 χλμ² στο [[Κανάλι της Μοζαμβίκης]], περίπου στο ένα τρίτο της απόστασης από την νότια [[Μαδαγασκάρη]] προς την νότια [[Μοζαμβίκη]], στις γεωγραφικές συντεταγμένες 22°22′Ν, 40°22′Α. Έχει ακτογραμμή 22,2 χλμ, αλλά δεν διαθέτει λιμάνι. Η αγκυροβόληση είναι δυνατή μόνον παράκτια. Ο αεροδιάδρομος της νήσου έχει μήκος 1.500 μέτρα.

Το νησί περιβάλλεται από κοραλλιογενείς παραλίες και έναν ύφαλο και περικλείει μια μανγκρόβια λιμνοθάλασσα έκτασης περίπου 9 τετ. χλμ.

Το νησί είναι φυσικό καταφύγιο και φιλοξενεί μεταναστευτικά πουλιά. Είναι μία από τις μεγαλύτερες τοποθεσίες φωλιάσματος για τις πράσινες χελώνες ("Chelonia mydas"). Επίσης έχει και κατσίκες που της έφεραν έποικοι στα τέλη του 18ου αιώνα.

Το νησί πήρε το όνομα του από το Βρετανικό πλοίο "Europa", που το επισκέφθηκε το 1774. Είναι κτήση της [[Γαλλία]]ς από το 1897, αλλά διεκδικείται και από την Μαδαγασκάρη. Ερείπια και τάφοι στην Νήσο Ευρώπη δηλώνουν τις προσπάθειες εποίκισης από την δεκαετία του 1860 έως αυτήν του 1920.

Η Αποκλειστική Οικονομική Ζώνη της είναι συνεχόμενη αυτής του [[Ύφαλος Ινδίας|Υφάλου Ινδίας]] και έχει επιφάνεια 127.300 χλμ². Το νησί, φυλάσσεται από ένα απόσπασμα από την [[Ρεϋνιόν]], έχει έναν μετεωρολογικό σταθμό και το επισκέπτονται επιστήμονες.

[[Αρχείο:EuropaIsland Map-en.png|thumb|300px|right|
Χάρτης της Νήσου Ευρώπης


[[Κατηγορία:Νησιά της Γαλλίας]]
[[Κατηγορία:Υπερπόντια Γαλλία]]
[[Κατηγορία:Γαλλικά Νότια και Ανταρκτικά Εδάφη]]
Χουάν ντε λα Κόσα

Ο Χουάν ντε λα Κόσα ("Juan de la Cosa", Σαντόνια, Ισπανία, περίπου το 1450 — Τουρμπάτσο, Κολομβία 28 Φεβρουαρίου 1510) ήταν Ισπανός θαλασσοπόρος και χαρτογράφος.
Φαραώ

Με το όνομα Φαραώ, εκ της αρχαίας αιγυπτιακής λέξης "φερ-άα" ή "περ-άα", η οποία σημαίνει "ανάκτορο" φέρονται, ιστορικώς, οι αρχαίοι ηγεμόνες της Αιγύπτου, συνολικά 232 τον αριθμό.

Ο όρος αυτός, ως συνώνυμο στην έννοια του "βασιλέως", άρχισε να χρησιμοποιείται από την 18η δυναστεία, ενώ στην 22α δυναστεία αποτελούσε, πλέον, τιμητικό τίτλο. Αν και ποτέ δεν χρησιμοποιήθηκε από τους ίδιους τους Αιγύπτιους ηγεμόνες, ο τίτλος αυτός, καθιερώθηκε πολύ μεταγενέστερα, συμβατικώς, προς διευκόλυνση αρχαιολόγων και ιστορικών, δεδομένου ότι εκείνοι χρησιμοποιούσαν, επισήμως, πέντε ονόματα, διαδοχικώς, όπου το καθένα εισάγονταν ξεχωριστά με έναν από τους ακόλουθους τίτλους "Ώρος ...", "Χρυσός Ώρος ..." ή "υιός του Ρα ...", "βασιλεύς της Άνω και της Κάτω Αιγύπτου ...", "Άρχοντας της διπλής Γης..." και "Άρχοντας των διαδημάτων...". Το τελευταίο λάμβανε ο εκάστοτε διάδοχος ακολουθούμενο από το όνομά του, αμέσως με τη γέννησή του και, εν συνεχεία, όλα τα προηγούμενα, αμέσως, μετά τη στέψη του.

Κατά την αρχαιότητα, οι Φαραώ είχαν, εκτός των αμιγώς διοικητικών, θρησκευτικά καθήκοντα και ταυτίζονταν με τους θεούς Ώρο, Ρα, Άμμωνα Ατών και, μετά θάνατον, με τον Όσιρι. Όντας λοιπόν θεοί, κληροδοτούσαν τη θεϊκή υπόστασή τους στους απογόνους και συνεχιστές της δυναστείας. Έχαιραν θεϊκών τιμών εν ζωή, καθώς και μετά θάνατον, ο οποίος για τους Αιγύπτιους θεωρείτο η μετάβαση σε ένα άλλο κόσμο, αρχέγονο και μυστικιστικό.
Τανσού Τσιλέρ

| αξίωμα = Πρωθυπουργός της Τουρκίας
| έναρξη = 25 Ιουνίου 1993
| λήξη = 6 Μαρτίου 1996
| πρόεδρος = Σουλεϊμάν Ντεμιρέλ
| προκάτοχος = Σουλεϊμάν Ντεμιρέλ
| διάδοχος = Μεσούτ Γιλμάζ
|αξίωμα2=Αντιπρόεδρος της Κυβέρνησης|έναρξη2=6 Μαρτίου 1996|λήξη2=29 Δεκεμβρίου 1997|πρωθυπουργός2=Μεσούτ Γιλμάζ| παρατσούκλι =
| σύζυγος = Οζέρ Ουτσουράν Τσιλέρ
| παιδιά =
| τόπος_διαμονής = Κωνσταντινούπολη
| θρησκεία = Μουσουλμάνα
| υπογραφή =
Η Τανσού Τσιλέρ ("Tansu Penbe Çiller", 24 Μαΐου 1946) είναι Τουρκάλα πολιτικός , η οποία ήταν και η πρώτη και μόνη μέχρι σήμερα γυναίκα πρωθυπουργός της χώρας.
Δούκισσα Νομικού

Η Δούκισσα Νομικού (Μαρούσι, 7 Νοεμβρίου 1986) είναι Ελληνίδα παρουσιάστρια, επιχειρηματίας και πρώην μοντέλο, βραβευμένη ως Σταρ Ελλάς 2007.
Γκανέσα

thumb|200 px|right|Ο Θεός Γκανέσα
Ο Γκανέσα (σανσκριτικά: 'गणेश), γνωστός και ως Γκανές ή Βιναγιάκα, ο θεός με το κεφάλι ελέφαντα, είναι μια από τις γνωστότερες αναπαραστάσεις θεότητας στον Ινδουισμό. Είναι ο θεός της σοφίας, των τεχνών, των γραμμάτων, κύριος του ξεκινήματος και της υπερπήδησης των εμποδίων. 

Η λατρεία του άρχισε από τον 4ο-5ο αιώνα και στη συνέχεια επεκτάθηκε. Σήμερα είναι η δημοφιλέστερη θεότητα στην Ινδία και η λατρεία του έχει επεκταθεί και σε άλλα κράτη. Στην Ινδία, η λατρεία του Γκανέσα θεωρείται συμπληρωματική προς τη λατρεία άλλων θεοτήτων και έχει διαδοθεί και στις άλλες θρησκευτικές ομάδες εκτός των Ινδουιστών.

Θεωρείται γιος του Σίβα και της Παρβάτι (αν και υπάρχουν και άλλες εξηγήσεις) και παρουσιάζεται με τον ένα χαυλιόδοντα σπασμένο.
* Ο αστεροειδής 2415 Γκανέσα (2415 Ganesa) πήρε το όνομά του από τον θεό αυτό.
Εφρέμ Ινονί

Ο Εφρέμ Ινονί ("Ephraïm Inoni", 16 Αυγούστου 1947-) είναι πολιτικός από το Καμερούν, ο οποίος χρημάτισε πρωθυπουργός της αφρικανικής χώρας από το 2004 ως το 2009. Είναι μέλος του κόμματος Δημοκρατικό Κίνημα για το Λαό του Καμερούν (RDPC).
Ένδοξες Νήσοι

<br>


Οι Ένδοξες Νήσοι (στα Γαλλικά: "Îles Glorieuses" και επισήμως λέγονται και "Archipel des Glorieuses") είναι μια συστάδα νησιών και βράχων με συνολική έκταση 5 χλμ², στις γεωγραφικές συντεταγμένες 11°33′Ν, 47°20′Α, στο βόρειο Κανάλι της Μοζαμβίκης, περίπου 160 χλμ βορειοδυτικά της Μαδαγασκάρης. Τα "Ένδοξα" έχουν Αποκλειστική Οικονομική Ζώνη 48.350 χλμ². Υπάρχουν παράκτια αγκυροβόλια και η Μεγάλη Ένδοξη ("Grande Glorieuse") έχει αεροδιάδρομο μήκους 1.300 μέτρων.

Το αρχιπέλαγος αποτελείται από δύο νησιά, τη Μεγάλη Ένδοξη και το Νησί του Κρίνου ("Île du Lys"), καθώς και 8 βραχονησίδες ("Roches Vertes"): Βράχος Ναυαγίου ("Wreck Rock"), Νότιος Βράχος ("South Rock") και οι τρεις Βράχοι Βέρτε ("Verte Rocks") και τρεις άλλοι χωρίς όνομα. Σχηματίζουν τμήμα ενός κοραλλιογενούς υφάλου και μιας λιμνοθάλασσας. Η Μεγάλη Ένδοξη είναι κατά προσέγγιση κυκλική και έχει διάμετρο 3 χλμ. Έχει πυκνή βλάστηση, κυρίως από τα υπολείμματα φυτείας φοινίκων και δένδρων κασουαρίνα (είδος κωνοφόρου).

Το Νησί του Λυς, περίπου 8 χλμ βορειοανατολικά της Μεγάλης Ένδοξης, έχει περίπου 600 μέτρα μήκος και αποτελείται από προσχώσεις άμμου και θάμνους με κάποια μαγκρόβια. Παλαιότερα εξόρυσσαν φωσφάτα (γκουανό).

Οι Ένδοξες Νήσοι ονομάστηκαν και εποικήθηκαν το 1880 από έναν Γάλλο, τον Ιππόλυτο Καλτώ, που ίδρυσε μια φυτεία φοινίκων και αραβοσίτου στη Μεγάλη Ένδοξη. Το αρχιπέλαγος έγινε Γαλλική κτήση το 1892. Από το 1914 έως το 1958 δόθηκαν δικαιώματα εκμετάλλευσης στα νησιά σε εταιρείες από τις Σεϋχέλλες.

Τα νησιά σήμερα είναι φυσικά καταφύγια με μετεωρολογικό σταθμό που φυλάσσεται από Γάλλους στρατιώτες (τη Γαλλική Λεγεώνα των Ξένων). Διεκδικούνται από τη Μαδαγασκάρη (λόγω της στρατηγικής σημασίας τους), τις Σεϋχέλλες (που τα θεωρούν τμήμα του Αρχιπελάγους των Σεϋχελλών) και τις Κομόρες (που θεωρούν τα νησιά τμήμα του Αρχιπελάγους των Κομορών).

Το κλίμα είναι τροπικό και το έδαφος είναι χαμηλό και επίπεδο, και ποικίλλει από το επίπεδο της θάλασσας έως και τα 12 μέτρα. Το Νησί του Λυς ειδικότερα είναι μέρος φωλιάσματος για μεταναστευτικά θαλασσοπούλια, και οι χελώνες γεννούν αβγά στις παραλίες του.

[[Εικόνα:Iles glorieuses 76.jpg|thumb|250px|right|
Χάρτης των Ενδόξων Νήσων



[[Κατηγορία:Νησιά της Γαλλίας|Ενδοξες Νησοι]]
[[Κατηγορία:Υπερπόντια Γαλλία|Ενδοξες Νησοι]]
[[Κατηγορία:Γαλλικά Νότια και Ανταρκτικά Εδάφη|Ενδοξες Νησοι]]
Ιζιντόρ Μβουμπά

Ο Ιζιντόρ Μβουμπά ("Isidore Mvouba", 1954) είναι πολιτικός της Δημοκρατίας του Κονγκό και τελευταίος πρωθυπουργός, από το 2005 ως το 2009.
Μετέωρα

:"Το παρόν λήμμα αναφέρεται στη γεωγραφία. Για τον αστρονομικό όρο βλ. Μετέωρο"
Τα Μετέωρα είναι ένα σύμπλεγμα από σκοτεινόχρωμους βράχους από ψαμμίτη οι οποίοι υψώνονται έξω από την Καλαμπάκα στη Θεσσαλία, κοντά στα πρώτα υψώματα της Πίνδου και των Χασίων. Τα μοναστήρια των Μετεώρων, που είναι χτισμένα στις κορυφές κάποιων από τους βράχους, είναι σήμερα το δεύτερο πιο σημαντικό μοναστικό συγκρότημα στην Ελλάδα, ύστερα από το Άγιο Όρος. Από τα τριάντα που υπήρξαν ιστορικά, σήμερα λειτουργούν μόνον έξι, τα οποία, από το 1988 περιλαμβάνονται στον κατάλογο μνημείων παγκόσμιας κληρονομιάς της UNESCO.
Σούπερ Λίγκα 2006–07

Η Σούπερ Λίγκα 2006–07 (γνωστή και ως Super League 2007) και ειδικότερα το ελληνικό ποδοσφαιρικό πρωτάθλημα της περιόδου 2006-07 ήταν το 48ο που διεξήχθη σε μορφή εθνικής κατηγορίας και το 28ο από καταβολής του επαγγελματικού ποδοσφαίρου. Ήταν επίσης η παρθενική διοργάνωση υπό την ευθύνη της Σούπερ Λιγκ, της Ένωσης των επαγγελματικών ομάδων της 1ης κατηγορίας. Ο Ολυμπιακός Πειραιώς κατέκτησε τον τίτλο για 35η φορά στην ιστορία του. Η ΑΕΚ τερμάτισε δεύτερη, εννέα βαθμούς πίσω από τον Ολυμπιακό και εξασφάλισε θέση στο Τσάμπιονς Λιγκ της επόμενης περιόδου.
Νήσος Χουάν ντε Νόβα

[[Αρχείο:Iles eparses de l'ocean Indien.png|right|thumb|250px|Θέση των Διασκορπισμένων Νησιών στον Ινδικό Ωκεανό:
• 1 : [[Μπάσσας ντα Ίντια]]
• 2 : [[Ευρώπα Νήσος]]
• 3 : [[Γκλοριόζος Νήσοι]]
• 4 : Χουάν ντε Νόβα Νήσος
• 5 : [[Τρομελίν Νήσος]]

[[Αρχείο:Ile juan de nova 76.jpg|thumb|300px|right|
Χάρτης της Νήσου Χουάν ντε Νόβα
Η Νήσος Χουάν ντε Νόβα (στα [[Γαλλικά]]: τοπικά "Île Juan de Nova" ή επίσημα "Île Juan da Nova") είναι ένα χαμηλό, επίπεδο, τροπικό νησί με έκταση 4,4 χλμ² στο στενότερο σημείο του [[Κανάλι της Μοζαμβίκης|Καναλιού της Μοζαμβίκης]], περίπου στο εν τρίτο της απόστασης μεταξύ [[Μαδαγασκάρη|Μαδαγασκάρης]] και [[Μοζαμβίκη|Μοζαμβίκης]] στις γεωγραφικές συντεταγμένες 17°03′Ν, 42°43′Α. Η αγκυροβόληση είναι δυνατή παράκτια στα βορειοανατολικά του νησιού που διαθέτει και έναν αεροδιάδρομο 1.300 μέτρων.

Η Νήσος Χουάν ντε Νόβα, που έχει μήκος περίπου 6 χλμ και μέγιστο πλάτος 1,6 χλμ, είναι φυσικό καταφύγιο που περιβάλλεται από υφάλους που περικλείουν μια έκταση (όχι πραγματική λιμνοθάλασσα όπως στην περίπτωση μιας ατόλλης) περίπου 40 χλμ². Δάση, κυρίως με δένδρα κασουαρίνα (είδος κωνοφόρου), καλύπτουν την μισή έκταση του νησιού. Μεγάλοι αριθμοί από στέρνες (θαλασσοπούλι) αναπαράγονται εκεί από τον Νοέμβριο έως τον Μάρτιο. Χελώνες φωλιάζουν στις παραλίες γύρω στο νησί.

Το νησί ονομάστηκε από το όνομα του Ζοάο ντα Νόβα, ενός Γαλικιανού στόλαρχου στην υπηρεσία της [[Πορτογαλία|Πορτογαλίας]] που πέρασε δίπλα από το νησί το 1501. Είναι Γαλλική κτήση από το 1897. Τα αποθέματα Γκουανό (φωσφορικά άλατα) έγιναν αντικείμενο εκμετάλλευσης από την αρχή του 20ου αιώνα έως το 1970. Το νησί εγκαταλείφθηκε κατά την διάρκεια του [[Δεύτερος Παγκόσμιος Πόλεμος|Β΄Παγκοσμίου Πολέμου]] όταν και το επισκέφθηκαν [[Γερμανοί]] με υποβρύχια. Εγκαταστάσεις, που περιλαμβάνουν ένα υπόστεγο αεροσκαφών, σιδηροτροχιές, σπίτια και ένα τζέττυ (πλατφόρμα προς το νερό) είναι ερείπια.

Το Χουάν ντε Νόβα, με μια Αποκλειστική Οικονομική Ζώνη 61.050 χλμ², το διεκδικεί η Μαδαγασκάρη. 
Το νησί φυλάσσεται από Γάλλους στρατιώτες από το [[Ρεϊνιόν]] και διαθέτει έναν μετεωρολογικό σταθμό.

Το Χουάν ντε Νόβα, στην θαλάσσια οδό μεταξύ Νότιας Αφρικής και του βόρειου άκρου της Μαδαγασκάρης, επηρεάζεται από ισχυρά ρεύματα, και έχει γίνει το θέατρο πολυάριθμων ναυαγίων. Πιο ορατά είναι τα υπολείμματα του SS Τότεναμ που προσέκρουσε στον νότιο περιβάλλοντα ύφαλο το 1911.


[[Κατηγορία:Νησιά της Γαλλίας]]
[[Κατηγορία:Υπερπόντια Γαλλία]]
Ρο Μού-χιον

Ο Ρο Μού-χιον ("노무현", 1 Σεπτεμβρίου 1946 - 23 Μαΐου 2009) ήταν πολιτικός από τη Νότια Κορέα. Διετέλεσε πρόεδρος της χώρας από το 2003 ως το 2004 και ξανά από το 2004 ως το 2008. Αυτοκτόνησε το 2009.
Ευρωπαϊκό ομαδικό πρωτάθλημα τοιχοσφαίρισης

Το Ευρωπαϊκό ομαδικό πρωτάθλημα τοιχοσφαίρισης, αποτελεί τη σημαντικότερη ευρωπαϊκή διοργάνωση του όχι και τόσο ανεπτυγμένου στην Ελλάδα αθλήματος της τοιχοσφαίριση.
Νήσος Τρομελέν

[[Αρχείο:Iles eparses de l'ocean Indien.png|right|thumb|250px|Θέση των Διασκορπισμένων Νησιών στον Ινδικό Ωκεανό:
• 1 : [[Μπάσσας ντα Ίντια]]
• 2 : [[Νήσος Ευρώπα]]
• 3 : [[Γκλοριόζος Νήσοι]]
• 4 : [[Νήσος Χουάν ντε Νόβα]]
• 5 : Τρομελέν Νήσος

Η Νήσος Τρομελέν (στα Γαλλίκα: "Île Tromelin"/προφέρεται Τρομλέν) είναι ένα χαμηλό, επίπεδο νησί έκτασης 1 χλμ² στον [[Ινδικός Ωκεανός|Ινδικό Ωκεανό]], περίπου 350 χλμ ανατολικά της [[Μαδαγασκάρη]]ς στις γεωγραφικές συντεταγμένες 15°53′30′′Ν, 54°31′22′′Α. Δεν υπάρχουν λιμάνια ούτε αγκυροβόλια και η πρόσβαση στο νησί είναι δύσκολη. Το νησί έχει έναν αεροδιάδρομο 1.000 μέτρων. Είναι Γαλλική κτήση.

Το Τρομελέν είναι μια χαμηλή, καλυμμένη με θάμνους αμμώδης πρόσχωση με μήκος περίπου 1.700 μέτρα και πλάτος 700 μέτρα. και περιβάλλεται από κοραλλιογεννείς υφάλους. Είναι μέρος φωλιάσματος για θαλασσοπούλια και χελώνες.

Το νησί για πρώτη φορά αναφέρθηκε από έναν Γάλλο θαλασσοπόρο το 1722. Πήρε το όνομα του από τον Ιππότη του Τρομελέν, καπετάνιο του Γαλλικού πολεμικού πλοίου Ο Δελφίνος ("La Dauphine"), που επισκέπτηκε το νησί το 1776. Το Νησί Τρομελέν το κατέχει η [[Γαλλία]] από το 1954, αλλά το διεκδικεί και ο [[Μαυρίκιος (κράτος)|Μαυρίκιος]]. Το 1761 το Γαλλικό πλοίο Ουτίλ, που μετέφερε σκλάβους από την [[Μαδαγασκάρη]] στον Μαυρίκιο, προσέκρουσε στους υφάλους του νησιού. Το πλήρωμα έφτασε στην Μαδαγασκάρη με μια σχεδία, εγκαταλείποντας περίπου 60 σκλάβους στο έρημο νησί. Δεκαπέντε χρόνια αργότερα, ο Ιππότης του Τρομελέν διέσωσε τους επιζώντες - επτά γυναίκες και ένα οκτάμηνο παιδί.

Το Τρομελέν έχει μια Αποκλειστική Οικονομική Ζώνη 280.000 χλμ², συνεχόμενη αυτής του [[Ρεϊνιόν]]. Ο μετεωρολογικός σταθμός του νησιού, που προειδοποιεί για κυκλώνες, ελέγχεται από μετεωρολόγους από το Ρεϊνιόν.

[[Αρχείο:Ile tromelin 76.jpg|thumb|300px|right|
Χάρτης της Νήσου Τρομελέν]]


[[Κατηγορία:Νησιά της Γαλλίας]]
[[Κατηγορία:Υπερπόντια Γαλλία]]
[[Κατηγορία:Νησιά της Αφρικής]]
Μονή Δοχειαρίου

Η Ιερά Πατριαρχική και Σταυροπηγιακή Μονή Δοχειαρίου είναι μία από τις είκοσι μονές του Αγίου Όρους και κατατάσσεται δέκατη (10η) στην ιεραρχική τάξη των Αγιορείτικων μονών. 

Ιδρυμένη κατά τον 11ο αιώνα, είναι αφιερωμένη στους Αρχαγγέλους Μιχαήλ και Γαβριήλ και αποτελεί τη δέκατη κατά σειρά στην ιεραρχία των μοναστηριών της Αθωνικής Πολιτείας, καθώς και την έβδομη παλαιότερη.

Καθηγούμενος της Ιεράς Μονής είναι ο Αρχιμανδρίτης Αμφιλόχιος Δοχειαρίτης.
Μιγκέλ Ρέινα Σάντος

O Μιγκέλ Ρέινα Σάντος ("Miguel Reina Santos", 24 Ιανουαρίου 1946) είναι πρώην διεθνής Ισπανός τερματοφύλακας. 

Γεννήθηκε στις 24 Ιανουαρίου 1946 στην Κόρδοβα. Αγωνίστηκε στις ΦΚ Κόρδοβα, Μπαρτσελόνα και Ατλέτικο Μαδρίτης. Το 1974 έπαιξε με την Ατλέτικο στον τελικό του κυπέλλου ΟΥΕΦΑ, και φόρεσε 5 φορές τη φανέλα της εθνικής Ισπανίας. Γιος του είναι ο Πέπε Ρέινα, επίσης τερματοφύλακας, που από το 2005 αγωνίζεται στη Λίβερπουλ.

Κατηγορία:Ισπανοί ποδοσφαιριστές
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Μπαρτσελόνα
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Εθνικής Ισπανίας
Παγκόσμιο Πρωτάθλημα Στίβου

Το Παγκόσμιο Πρωτάθλημα Στίβου (αγγλικά: "World Championships in Athletics") είναι διοργάνωση στίβου που λαμβάνει χώρα κάθε δύο χρόνια (οι 3 πρώτες διοργανώσεις έγιναν με διαφορά 4 χρόνων η μία από την άλλη). Τελούνται υπό την αιγίδα της Διεθνούς Ένωσης Ομοσπονδιών Κλασικού Αθλητισμού (IAAF), η οποία αποφασίζει, μετά από εξέταση κατατεθειμένων φακέλων υποψηφιοτήτων, ποια πόλη θα διοργανώσει το επόμενο Παγκόσμιο Πρωτάθλημα Στίβου.
Άνθιμος Καψής

Ο Άνθιμος Καψής (Αστυπάλαια, 3 Σεπτεμβρίου 1950) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού. Είναι πατέρας του Μιχάλη Καψή.
Έμβλημα του Μπουτάν

200px|right|thumb|Το έμβλημα του Μπουτάν.
Το Έμβλημα του Μπουτάν έχει στρογγυλό σχήμα. Σύμφωνα με την επίσημη περιγραφή, το εθνικό έμβλημα, που περιέχεται σε κύκλο, απαρτίζεται από ένα διπλό σύμβολο από διαμάντια ("dorji"), σύμβολο αρμονίας το οποίο βρίσκεται επάνω από έναν λωτό, σύμβολο αγνότητας. Στην κορυφή βρίσκεται ένα κόσμημα (δείγμα κυριαρχίας) και υπάρχουν επίσης δύο δράκοντες, ένας αρσενικός και ένας θηλυκός.Οι τελευταίοι συμβολίζουν το όνομα της χώρας.
Στέλιος Βενετίδης

Ο Στέλιος Βενετίδης (Ορεστιάδα, 19 Νοεμβρίου 1976) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός οπισθοφύλακας (μπακ) και νυν προπονητής.

Ξεκίνησε το 1989 ως ποδοσφαιριστής από τις ακαδημίες της ΘΥΕΛΛΑΣ ΚΥΠΡΙΝΟΥ και αγωνίσθηκε στην Α ΕΠΣ ΕΒΡΟΥ σε ηλικία 14 ετών το 1991.

Αγωνίσθηκε τρεις σεζόν στην Α ΕΠΣ ΕΒΡΟΥ με τη ΘΎΕΛΛΑ ΚΥΠΡΊΝΟΥ και πήρε μεταγραφή στον Ορέστη Ορεστιάδας το 1994.
Ακέρ

Ο Ακέρ, επίσης "Ακάρ", θεότητα της αιγυπτιακής μυθολογίας θεωρείται προσωποποίηση της γης. Το όνομά του βρίσκεται σε κοσμογονικά και νεκρικά κείμενα. Το ίδιο όνομα στον πληθυντικό -"Ακερού"- υποδηλώνει πνεύματα του Κάτω Κόσμου.

Όντας ένας από τους πρωιμότερους θεούς στο αιγυπτιακό μυθολογικό "corpus" λατρευόταν επίσης ως προσωποποίηση του ορίζοντα. Αρχαιότερος από τον Γκεμπ, επίσης γήινο θεό, αναφέρεται στα Κείμενα των Πυραμίδων με το όνομα Ακερού σε σχέση με τον Φαραώ. Το "Ακέρ" μεταφράζεται ως "εκείνος που σκύβει" ή κυρτώνεται και το "Ακερού" ως "σκυμμένοι", αν και δεν είναι πλήρως αντιληπτό τι μπορεί να σημαίνει κάτι τέτοιο.

Ως "ορίζοντας", ο Ακέρ συμβολίζει τα όρια κάθε ημέρας και αρχικά απεικονιζόταν ως στενή λωρίδα γης με κεφαλές στα δύο άκρα της που ατένιζαν η μία την άλλη σύμβολο, ορίων. Μεταγενέστερα οι κεφαλές έγιναν πλήρεις απεικονίσεις λεόντων που ατένιζαν σε εκ διαμέτρου αντίθετες κατευθύνσεις, συμβολίζοντας το χθες ("Σεφ" στην αρχαία Αιγυπτιακή), και το σήμερα ("Ντουάου" στην αρχαία Αιγυπτιακή). 

Τούτη η απεικόνιση απέδωσε στον Ακέρ το συνοδευτικό "Ρούτι", που σημαίνει "δύο λιοντάρια", φύλακες της εισόδου και της εξόδου από τον Κάτω Κόσμο. Με αυτή την ιδιότητα ο Ακέρ είναι ο αρχαιότερος φύλακας και σε αυτόν απευθύνονταν οι νεκροί για να ανοίξει τις πύλες του Κάτω Κόσμου. Από την ίδια εικονοπλασία προέρχεται και η συνήθεια της τοποθέτησης λεοντόμορφων ειδωλίων ή αγαλμάτων στις πύλες των ανακτόρων, των τάφων και των κατοικιών. Την συνήθεια υιοθέτησε και ο ελληνορωμαϊκός κόσμος, καθώς η λατρεία του Ακέρ παρέμεινε δημοφιλής και στην ύστερη ρωμαϊκή περίοδο. Δεν αναφέρονται ναοί αφιερωμένοι στον Ακέρ, πιθανώς επειδή συνδέεται με τις αρχέγονες έννοιες των δυνάμεων της γης, αλλά είναι αρκετά τα κείμενα που έχουν διασωθεί για τη σχέση του με το ηλιακό ταξίδι.

Ένα άλλος ρόλος του στην αιγυπτιακή μυθολογία είναι το ασφαλές ταξίδι του θεού Ήλιου. Φυλακίζοντας τις σπείρες του Άποφη τεμαχισμένες από την ίδια την Ίσιδα διασφαλίζει το ασφαλές πέρασμα της βάρκας του Ηλίου από το υπόγειο πέρασμα κατά τη διάρκεια της νύχτας.
Δήμος Νίκου Καζαντζάκη

thumb|Το ΚΕΠ του Δήμου Νίκου Καζαντζάκη, στην έδρα του Δήμου, Πεζά.
Ο Δήμος Νίκου Καζαντζάκη ήταν δήμος του Νομού Ηρακλείου που λειτούργησε την περίοδο 1994 -2010. Συστάθηκε το 1994, με τη συνένωση παλαιότερων κοινοτήτων της περιοχής, οι οποίες απετέλεσαν τα δημοτικά διαμερίσματα (Δ.δ.) του δήμου, ενώ με την εφαρμογή του Προγράμματος Καποδίστριας διευρύνθηκε, με την προσάρτηση των κοινοτήτων Μεταξοχωρίου και Δαμανίων. Καταργήθηκε το 2011, με την εφαρμογή του Προγράμματος Καλλικράτης και εντάχθηκε στον νέο Δήμο Αρχάνων-Αστερουσίων. Βρισκόταν στο κέντρο του Νομού Ηρακλείου και κατελάμβανε έκταση 102.201 στρεμμάτων.
Ωε έδρα είχε οριστεί ο οικισμός Πεζά. Σύμφωνα με την Απογραφή του 2001, ο δήμος είχε πληθυσμό 7.171 κατοίκων. 

Περιελάμβανε 14 δημοτικά διαμερίσματα:

: Δ.δ. Αγίου Βασιλείου -- ο Άγιος Βασίλειος
: Δ.δ. Αγιών Παρασκιών 
::* οι Αγιές Παρασκιές
::* τα Κελιά
: Δ.δ. Αλαγνίου -- το Αλάγνι
: Δ.δ. Αστρακών -- οι Αστρακοί
: Δ.δ. Αστριτσίου -- το Αστρίτσι
: Δ.δ. Δαμανίων 
::* τα Δαμάνια
::* το Αρκάδι
::* το Μελιδοχώρι
: Δ.δ. Καλλονής -- η Καλλονή
: Δ.δ. Καταλαγαρίου -- το Καταλαγάρι
: Δ.δ. Κουνάβων -- οι Κουνάβοι
: Δ.δ. Μελεσσών 
::* οι Μελέσες
::* τα Φιλίσια
: Δ.δ. Μεταξοχωρίου 
::* το Μεταξοχώρι 
::* τα Αρμανώγεια
::* η Μονή Αγίου Γεωργίου Επανωσήφη 
::* το Παρθένι
: Δ.δ. Μυρτιάς (Βαρβάρων) -- η Μυρτιά
: Δ.δ. Πεζών -- τα Πεζά
: Δ.δ. Χουδετσίου -- το Χουδέτσι
Ντέγιαν Τομάσεβιτς

O Ντέγιαν Τομάσεβιτς (Σερβικά: "Дејан Томашевић"),(Τάλσι, 6 Μαΐου 1973), είναι Σέρβος πρώην διεθνής μπασκετμπολίστας καθώς και πρώην Γενικός Γραμματέας της σερβικής ομοσπονδίας μπάσκετ. Έχει ύψος 2,08 και αγωνιζόταν ως σέντερ. Αποτέλεσε παίκτη του Παναθηναϊκού για τρία χρόνια. Συνολικά στην καριέρα του κατέκτησε 17 τίτλους.
Μαίρη Λαλοπούλου

Η Μαίρη Λαλοπούλου (Αθήνα 1926;-14 Μαΐου 1989) ήταν Ελληνίδα ηθοποιός.
Μίλος Βούγιανιτς

Ο Μίλος Βούγιανιτς (σερβικά: "Милош Вујанић", 13 Νοεμβρίου 1980) είναι Σέρβος πρώην διεθνής καλαθοσφαιριστής, ο οποίος αγωνιζόταν στη θέση του πλέι μέικερ. Το 2007 κατέκτησε το Τριπλ Κράουν με τον Παναθηναϊκό.
Χάρης Γραμμός

Ο Χάρης (Χαράλαμπος) Γραμμός είναι Έλληνας παλαίμαχος ποδοσφαιριστής. Γεννήθηκε το 1948.

Αγωνιζόταν στη θέση του ακραίου επιθετικού. Ξεκίνησε την καριέρα του από τον Αχιλλέα Μυτιλήνης. Κατόπιν αγωνίστηκε για δέκα χρόνια στον Παναθηναϊκό, συμμετέχοντας σε 215 αγώνες της Α΄ Εθνικής σκοράροντας 45 γκολ στο πρωτάθλημα και 11 στο Κύπελλο. Με τον Παναθηναϊκό κατέκτησε 3 πρωταθλήματα (1969, 1970, 1972) και 2 κύπελλα (1967, 1969).

Ο Χάρης Γραμμός συμμετείχε σε 23 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών Ευρώπης το 1971 στο Στάδιο Γουέμπλεϊ.Το 1976 αγωνίστηκε για ένα χρόνο στον Ολυμπιακό και το 1977-78 στην Β΄ Εθνική με την Γ.Σ. Καλλιθέα.

Έχει αγωνιστεί στις Εθνικές Νέων (1966: 2 ματς-1 γκολ) και Ελπίδων.
Τσουμάλι Σαγιασόνε

Ο Τσουμάλι Σαγιασόνε (Choummaly Sayasone, 6 Μαρτίου 1936- ) είναι πολιτικός από το Λάος. Υπηρέτησε ως ο πρόεδρος της ασιατικής χώρας από το 2006 ως το 2016 (και Γενικός Γραμματέας του Επαναστατικού Λαϊκού Κόμματος).
Φραγκίσκος Σούρπης

Ο Φραγκίσκος Σούρπης (γεν. 4 Μαρτίου 1943) είναι πρώην ποδοσφαιριστής και ορθοπαιδικός. Αγωνίστηκε για έντεκα χρόνια στον Παναθηναϊκό από το 1962 έως το 1973 οπότε και τερμάτισε την καριέρα του σε ηλικία 30 ετών. Αγωνιζόταν στη θέση του κεντρικού αμυντικού, συμμετέχοντας σε 310 αγώνες της Α΄ Εθνικής. Με τον Παναθηναϊκό κατέκτησε 6 Πρωταθλήματα: 1962, 1964, 1965, 1969, 1970, 1972 και δύο Κύπελλα: 1967, 1969.

Ο Φραγκίσκος Σούρπης συμμετείχε σε 25 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών Ευρώπης το 1971 στο Στάδιο Γουέμπλεϊ.

Ο Άνθιμος Καψής, ο Φραγκίσκος Σούρπης και ο Βαγγέλης Πανάκης είναι οι τρεις ποδοσφαιριστές που αγωνίστηκαν σε όλη τους την καριέρα μόνο στον Παναθηναϊκό.

Ο Φραγκίσκος Σούρπης έχει αγωνιστεί σε 6 αγώνες με την Εθνική Ελλάδος.
Σέμνη Καρούζου

Η Σέμνη Καρούζου (12 Απριλίου 1898 - 8 Δεκεμβρίου 1994) ήταν αρχαιολόγος,στο Εθνικό Αρχαιολογικό Μουσείο της Αθήνας
Ίβο Σάναντερ

Ο Ίβο Σάναντερ ("Ivo Sanader", 8 Ιουνίου 1953-) είναι Κροάτης πολιτικός, πρωθυπουργός από το 2003 ως την παραίτησή του, το 2009.
Σαμπάχ αλ-Άχμαντ αλ-Τζαμπρ αλ-Σαμπάχ

Ο Σαμπάχ αλ-Άχμαντ αλ-Τζαμπρ αλ-Σαμπάχ (Sabah IV Al-Ahmad Al-Jaber Al-Sabah, αραβικά: صباح الأحمد الجابر الصباح ) ήταν Εμίρης του Κουβέιτ από το 2006 ως το 2020. Ήταν τέταρτος γιος του πρώην Εμίρη του Κουβέιτ και είχε δύο γιους.
Μπουασόνε Μπουφαβάνχ

Ο Μπουασόνε Μπουφαβάνχ ("Βouasone Bouphavanh", 3 Ιουνίου 1954) είναι πολιτικός από το Λάος, πρωθυπουργός από το 2006 ως το 2010. Αντικατέστησε στην πρωθυπουργία τον Μπουνχάνγκ Βορασίτ, ο οποίος έγινε αντιπρόεδρος. Είναι μέλος του Επαναστατικού Κόμματος του Λαού του Λάος. Θεωρείται προστατευόμενος του πρώην προέδρου Καμτάι Σιφαντόνε.
Γιάννης Φρονιμίδης

Ο Γιάννης Φρονιμίδης (γενν. Πειραιάς, 1937) είναι πρώην Έλληνας ποδοσφαιριστής που αγωνιζόταν ως τερματοφύλακας.
Απία

Η Απία (αγγλικά: "Apia") είναι η πρωτεύουσα και η μεγαλύτερη πόλη του νησιωτικού κράτους των Σαμόα. Η πόλη βρίσκεται στην κεντρική βόρεια ακτή του νησιού Ουπόλου, του δεύτερο μεγαλύτερου νησιού της Σαμόα. Η Απία είναι η μόνη «πόλη» στη Σαμόα και είναι επίσης η πρωτεύουσα της περιοχής Τουαμασάγκα. Η αστική περιοχή της Απία έχει πληθυσμό 37.391 (απογραφή του 2016). Βρίσκεται στις όχθες του ποταμού Βαϊσγκάνο και βρέχεται από το νότιο Ειρηνικό ωκεανό. Αποτελεί το κυριότερο οικονομικό κέντρο, από το οποίο εξάγονται κόπρα (αποξηραμένη σάρκα καρύδας), κακάο, μπανάνες και καφές. Εκεί είναι η έδρα του Εθνικού Πανεπιστημίου των Σαμόα, το οποίο είναι παράρτημα του Πανεπιστημίου του Νοτίου Ειρηνικού.
Λι Ράιαν

Ο Λι Ράιαν ("Lee Ryan", 17 Ιουνίου 1983) είναι Άγγλος τραγουδιστής.

Γεννήθηκε στο Τσάταμ του Κεντ στις 17 Ιουνίου του 1983 και είναι ενεργός από το 2001. Είναι μέλος του βρετανικού συγκροτήματος Blue και σήμερα κάνει παράλληλα σόλο καριέρα.

Οι γονείς του χώρισαν όταν εκείνος ήταν πέντε ετών. Στην ίδια ηλικία βρέθηκε ότι πάσχει από δυσλεξία. Λίγο πριν γίνει μέλος των "Blue", ο Ράιαν παρακολούθησε καλλιτεχνικά μαθήματα. Στους Blue, ο Λι αποτέλεσε αναντικατάστατο μέλος με τις φωνητικές του ικανότητες. Ακολούθησε προσωπική καριέρα, με εξίσου επιτυχία.

Το πρώτο του single "Army of Lovers" κυκλοφόρησε το 2005. Το πρώτο του album, με τίτλο Lee Ryan έκανε μεγάλη επιτυχία, ιδιαίτερα με το "Turn Your Car Around". Το 2006, ακολούθησε το "When I Think 
of You". Το τραγούδι "Real Love" χρησιμοποιήθηκε για την ταινία Ice Age 2: The Meltdown .
Παχώμιος

Ο Παχώμιος ήταν ασκητής της Άνω Θηβαΐδας της Αιγύπτου. Γεννήθηκε το 290 στη Λατόπολις της Άνω Αιγύπτου και πέθανε στις 15 Μαΐου 348 μ.Χ..
Μπέντριχ Σμέτανα

Ο Μπέντριχ Σμέτανα (τσέχικα: "Bedřich Smetana," Λιτόμισλ 2 Μαρτίου 1824 - Πράγα 12 Μαΐου 1884) ήταν Τσέχος μουσικοσυνθέτης του Ρομαντισμού.
Νικολό Παγκανίνι

Ο Νικολό Παγκανίνι ("Nicolò ή Niccolò Paganini", Γένοβα, 27 Οκτωβρίου 1782 - Νίκαια, 27 Μαΐου 1840) ήταν διάσημος Ιταλός βιολιστής, κιθαρίστας και συνθέτης. Υπήρξε ένας από τους διασημότερος βιρτουόζους του βιολιού, ο οποίος ξεχώρισε για την τεχνική και τη δεξιοτεχνία του, ασκώντας επίδραση σε άλλους συνθέτες του ρομαντισμού, όπως ο Φραντς Λιστ, ειδικότερα σε ό,τι αφορά την αναγνώριση της σπουδαιότητας του στοιχείου της δεξιοτεχνίας. Οι συνθέσεις του περιέχουν κυρίως έργα για βιολί και ορχήστρα και μουσικής δωματίου. Μεταξύ αυτών ξεχωρίζουν τα "Εικοσιτέσσερα Καπρίτσια", που χαρακτηρίζονται από δυσκολίες που κατέπληξαν. Στη διάρκεια της ζωής του, ο Παγκανίνι γνώρισε το θαυμασμό αλλά και τη συκοφαντία, που οφειλόταν κυρίως σε φθόνο και στον ιδιόρρυθμο χαρακτήρα του. Οι εξαιρετικές ικανότητες του στο βιολί, η εντυπωσιακή δεξιοτεχνία και τεχνική του έλαβαν μυθικές διαστάσεις. Από το 1810 μέχρι το 1828 πραγματοποίησε μεγάλες περιοδείες σε πόλεις της Ευρώπης, αποτελώντας έναν από τους πρώτους μουσικούς που το επιχείρησε.
Άιγκαρς Καλβίτις

Ο Άιγκαρς Καλβίτις ("Aigars Kalvītis", 27 Ιουνίου 1966) είναι Λετονός πολιτικός, πρωθυπουργός της χώρας από τις 2 Δεκεμβρίου 2004 ως τις 5 Δεκεμβρίου του 2007.

Γεννήθηκε στις 27 Ιουνίου 1966. Σπούδασε Οικονομικά και συνετέλεσε στην ίδρυση του Κόμματος του Λαού της Λετονίας, το 1997. Εξελέγη για πρώτη φορά βουλευτής το 1998. Χρημάτισε Υπουργός Γεωργίας από το 1999 ως το 2000 και Υπουργός Οικονομικών από το 2000 ως το 2002. Επανεξελέγη στη Βουλή το 2002 και το 2006.

Το 2004, ανέλαβε επικεφαλής κυβέρνησης συνασπισμού, υπό το κόμμα του (Κόμμα του Λαού) και το Κόμμα της Νέας Εποχής, της Ένωσης Οικολόγων και Γεωργών και του Κόμματος «Πρώτα η Λετονία». Το κόμμα του κέρδισε τις εκλογές στις 7 Οκτωβρίου 2006, με μικρή διαφορά εδρών και έγινε η πρώτη κυβέρνηση από την ανεξαρτησία που κατάφερε να επανεκλεγεί.

Το Νοέμβριο του 2007 ανακοίνωσε την παραίτησή του από την πρωθυπουργία, σε ισχύ από τις 5 Δεκεμβρίου του ιδίου έτους.
Νήσος Αγίου Παύλου

Η Νήσος Αγίου Παύλου (στα Γαλλικά: Île Saint-Paul) αποτελεί τμήμα των Γαλλικών Νοτίων και Ανταρκτικών Εδαφών στον Ινδικό Ωκεανό, με έκταση 6 χλμ². Βρίσκεται περίπου 85 χλμ νότια του μεγαλύτερης Νήσου Άμστερνταμ, μαζί με το οποίο αποτελεί μία από τις 5 περιοχές των Γαλλικών Νοτίων και Ανταρκτικών Εδαφών, στις γεωγραφικές συντεταγμένες 38°43′19″Ν, 77°31′44″Α. Είναι βραχώδες και ακατοίκητο νησί με μέγιστο πλάτος που δεν ξεπερνά τα 5 χλμ και δεν έχει καθόλου δένδρα.

Κατά την πλεύση πλοίων την ημέρα οι καπετάνιοι πολλές φορές χρησιμοποιούν το νησί για να ελέγξουν την πορεία τους πριν κατευθυνθούν προς τα βόρεια.

Μια επιστημονική ερευνητική καμπίνα στο νησί χρησιμοποιείται για επιστημονικές ή οικολογικές μικρές επιχειρήσεις, αλλά δεν υπάρχει μόνιμος πληθυσμός.
Χέντρικ Άφερκαμπ

Ο Χέντρικ Άφερκαμπ ("Hendrick Avercamp", Ιανουάριος 1585 - Μάιος 1634) ήταν Ολλανδός ζωγράφος. 

Γεννήθηκε το 1585 (δεν είναι γνωστή ακριβής ημερομηνία, ξέρουμε ότι βαπτίστηκε στις 27 Ιανουαρίου 1585) στο Άμστερνταμ, όπου και σπούδασε με δάσκαλο τον Δανό Πίτερ Ίσαακς (Pieter Isaacks, 1569–1625) και πιθανόν και με τον Ντάβιντ Φίνκσμποονς (David Vinckboons). Το 1608 μετακόμισε από το Άμστερνταμ στο Κάμπεν στην περιφέρεια Οφεράισσελ. Ο Άφερκαμπ ήταν βωβός και γι' αυτό έγινε γνωστός ως "de Stomme van Kampen" (ο μουγκός του Κάμπεν).

Ήταν ένας από τους πρώτους τοπιογράφους της ολλανδικής ζωγραφικής του 16ου αιώνα και ειδικεύτηκε στη δημιουργία απεικονίσεων ολλανδικών τοπίων κατά τον χειμώνα. Οι πίνακές του είναι ζωντανοί και γεμάτοι χρώμα, με προσεκτική απεικόνιση των ανθρώπινων μορφών στο τοπίο. Πολλοί από τους πίνακές του περιλαμβάνουν ανθρώπους να κάνουν πατινάζ σε παγωμένες λίμνες. Πιθανόν η προσκόλλησή του στα χειμερινά τοπία να οφείλεται στο γεγονός ότι κατά το τελευταίο τέταρτο του 16ου αιώνα, στον οποίο γεννήθηκε, σημειώθηκαν οι ψυχρότεροι χειμώνες της "μικρής παγετωνικής εποχής" (που ακολούθησε τη "θερμή περίοδο του Μεσαίωνα".

Επηρεάστηκε σημαντικά από το έργο του Πίτερ Μπρίγκελ του πρεσβύτερου. Στα πρώτα του έργα ο ορίζοντας είναι ψηλός, αλλά με την πάροδο του χρόνου χαμηλώνει και δίνεται μεγαλύτερη έμφαση στην αποτύπωση της ατμόσφαιρας. Ζωγράφισε, επίσης, θαλασσογραφίες και τοπία με αγελάδες.

Το έργο του έτυχε μεγάλης δημοτικότητας και πωλούσε τα σχέδιά του, πολλά από τα οποία ήταν επιχρωματισμένα με υδροχρώματα, ενώ τελειοποιούσε και εικόνες για να επικολληθούν σε άλμπουμ συλλεκτών. Η Βασιλική Συλλογή της Ολλανδίας έχει αξιόλογο αριθμό έργων του. Παρήγαγε περίπου 100 πίνακες, οι περισσότεροι από τους οποίους βρίσκονται στο Ρέικσμουζεουμ του Άμστερνταμ και στο Mauritshuis της Χάγης.

Ο Άφερκαμπ απεβίωσε στο Κάμπεν και τάφηκε εκεί, στην εκκλησία του Αγίου Νικολάου (Sint Nicolaaskerk).
Ευρωμπάσκετ 1951

Το 7o τουρνουά του ευρωπαϊκού πρωταθλήματος καλαθοσφαίρισης ανδρών του 1951 (γνωστό και ως Ευρωμπάσκετ 1951) διοργανώθηκε από τη FIBA Europe. Το τουρνουά διοργάνωσε η Γαλλία, ως δευτεραθλήτρια Ευρώπης, καθώς η προηγούμενη νικήτρια, η Αίγυπτος, είχε διοργανώσει και το προηγούμενο τουρνουά. Οι αγώνες έλαβαν χώρα στο Παρίσι, σε ένα ποδηλατοδρόμιο χωριτικότητας 12.000 θέσεων, κατά το διάστημα από τις 3 Μαΐου ως τις 12 Μαΐου. Από εδώ ξεκινά ο εικοσαετής θρύλος της Σοβιετικής Ένωσης στο χώρο του Ευρωπαϊκού μπάσκετ.

Στον τελικό της διοργάνωσης όμως με τους Τσεχοσλοβάκους, του μεγάλου Μράζεκ που ανακηρύχθηκε MVP του τουρνουά, και ενώ το σκορ είναι ισόπαλο 44-44, ο Στίπας Μπουτάουτας –που ήταν πρώτος σκόρερ της διοργάνωσης- ευστοχεί σε ελεύθερη βολή, η οποία στην αρχή ακυρώνεται χωρίς λόγο και στη συνέχεια καταμετριέται. Οι Γάλλοι θεατές άρχισαν τις αποδοκιμασίες με συνέπεια η ανάκρουση του εθνικού ύμνου της Ε.Σ.Σ.Δ. να γίνει μέσα σε έντονα γιουχαρίσματα.

Αξιοπρεπέστατη εμφάνιση της Ελληνικής ομάδας, η οποία κάτω από τις οδηγίες του Βλαδίμηρου Βάλλα και με πρώτο σκόρερ τον Ρουμπάνη με 56 πόντους (μ.ο. 8), κατέλαβε την 8η θέση. Στο δυσκολότερο ματς, η εθνικής εναντίον των Σοβιετικών έχασε με 64-42, ενώ ηττήθηκε από τους επίσης πανίσχυρους Τσεχοσλοβάκους στην παράταση με σκορ 54-40.
Τρίνι Λόπεζ

Ο Τρίνι Λόπεζ ("Trinidad "Trini" López o Τρίτος", 1937-2020) ήταν Μεξικανοαμερικανός τραγουδιστής, κιθαρίστας και ηθοποιός.

Γεννήθηκε στο Ντάλας του Τέξας στις 15 Μαΐου 1937 και ανακαλύφθηκε το 1962 από το μουσικό παραγωγό Ντον Κόστα.

Το πρώτο του άλμπουμ ήταν το Trini Lopez Live at PJ's, και κυκλοφόρησε το 1963. Στο άλμπουμ συμπεριλήφθηκε το πιο γνωστό τραγούδι του Λόπεζ, το "If I Had A Hammer", το οποίο έγινε νούμερο 1 σε 36 χώρες (στην 3η θέση στις ΗΠΑ). Το 1962 το εν λόγω τραγούδι τραγουδήθηκε για πρώτη φορά από το συγκρότημα Peter, Paul and Mary. Ο πρώτος δίσκος του Λόπεζ έγινε χρυσός, πουλώντας 1 εκατ. αντίτυπα. Άλλα δημοφιλή του τραγούδια είναι "Lemon Tree" (1965), "I'm Coming Home Cindy" (1966) και "Sally Was a Good Old Girl" (1968).

Κατά τη διάρκεια της καλλιτεχνικής του καριέρας συνεργάστηκε με το Φρανκ Σινάτρα. Στη συνέχεια στράφηκε και στην ηθοποιία. Ταινίες που έπαιξε ήταν Marriage On The Rocks (1965), Τhe Dirty Dozen (1967) , Antonio (1973).

Μπήκε στο "International Latin Music Hall of Fame" το 2003 . Έλαβε μέρος σε συναυλία για την ανακούφιση των θυμάτων του τσουνάμι του 2004 στον Ινδικό Ωκεανό. Για την εταιρία μουσικών οργάνων "Gibson", ο Λόπεζ σχεδίασε δύο είδη κιθαρών, την "Trini Lopez Standard" και την "Lopez Deluxe".

Πέθανε από επιπλοκές της COVID-19 σε ηλικία 83 ετών στις 11 Αυγούστου 2020.
Λεόν Βαλράς

<br>
Ο Λεόν Βαλράς (γαλλ. "Léon Walras") ήταν Γάλλος μαθηματικός και οικονομολόγος.

Ήταν γιος του επίσης Γάλλου οικονομολόγου Ωγκούστ Βαλράς. Γεννήθηκε στις 16 Δεκεμβρίου 1834 στην πόλη Εβρέ της Γαλλίας. Έγινε γνωστός για τη θεωρία του περί «ισορροπίας». Έχει χαρακτηριστεί «ο μεγαλύτερους από τους οικονομολόγους».

Πέθανε στις 5 Ιανουαρίου 1910 στην Ελβετία.


Κατηγορία:Γάλλοι μαθηματικοί
Ευρωπαϊκή Τράπεζα Επενδύσεων

Στη Συνθήκη της Ρώμης προβλεπόταν η ίδρυση "Ευρωπαϊκής Τραπέζης Επενδύσεων" (ΕΤΕπ). Η Τράπεζα ιδρύθηκε επισήμως την 1 Ιανουαρίου 1958, μαζί με την έναρξη ισχύος της εν λόγω συνθήκης. Σκοπός της ήταν η χρηματοδότηση των αναγκαίων έργων προκειμένου να επιτευχθούν οι στόχοι της Ένωσης. Οι δραστηριότητές της εκτείνονται στους εξής τομείς:
*Την περιφερειακή ανάπτυξη. Μια από τις σημαντικότερες παραμέτρους της Ευρωπαϊκής τραπέζης. Στόχος είναι η ανάπτυξη των υποβαθμισμένων περιοχών και η κατά το δυνατόν εξίσωσή τους με τις ανεπτυγμένες.
*Χρηματοδότηση των έργων για την ανάπτυξη των δικτύων μεταφοράς ανθρώπων και εμπορευμάτων. Κυρίως ώστε να είναι δυνατή η ομαλή σύνδεσή τους.
*Την ανάπτυξη των δικτύων επικοινωνίας-τηλεπικοινωνίας και ενέργειας.
*Την υποστήριξη ερευνητικών προγραμμάτων για την ανάπτυξη μεθόδων προστασίας του περιβάλλοντος.
*Την έρευνα και την ανάπτυξη της σύγχρονης τεχνολογίας.
*Τη χρηματοδότηση εκπαιδευτικών και κοινωνικών προγραμμάτων.

Η Ευρωπαϊκή Τράπεζα Επενδύσεων υπήρξε επί δεκαετίες ο αποκλειστικός οικονομικός βραχίονας της Ευρωπαϊκής Ένωσης. Σήμερα δραστηριοποιείται σε 130 χώρες εκτός ΕΕ, υποστηρίζοντας κυρίως προγράμματα οικονομικής συνεργασίας και χρηματοδότησης εκπαιδευτικών και κοινωνικών προγραμμάτων. Η έδρα της είναι στο Λουξεμβούργο.


Κατηγορία:Όργανα της Ευρωπαϊκής Ένωσης
Κατηγορία:Οικονομικά στην Ευρωπαϊκή Ένωση
Θεόδωρος Ρουσόπουλος

Ο Θεόδωρος Ρουσόπουλος (Κυπαρισσία, 13 Σεπτεμβρίου 1963) είναι Έλληνας δημοσιογράφος και πολιτικός.
Ισλάμ Καρίμοφ

Ο Ισλάμ Καρίμοφ (ουζμπεκικά: "Islom Abdugʻaniyevich Karimov", 30 Ιανουαρίου 1938 - 2 Σεπτεμβρίου 2016) ήταν πρόεδρος του Ουζμπεκιστάν, από τις 24 Μαρτίου 1990 έως το θάνατό του, στις 2 Σεπτεμβρίου 2016.
Νάσος Αθανασίου

Ο Νάσος Αθανασίου, γεννημένος στο Αιγάλεω στις 2 Μαρτίου 1951 είναι Έλληνας δημοσιογράφος.

Απόφοιτος της Νομικής Σχολής Αθηνών, έχει εργαστεί στις εφημερίδες «Έθνος», «Καθημερινή», «Ελεύθερος Τύπος» και στα περιοδικά «Ένα» και «Εικόνες». Στις 2 Φεβρουαρίου 1976 ξεκίνησε να παρουσιάζει στην ΕΡΤ την ενημερωτική εκπομπή Κάθε μεσημέρι. Στις 20 Δεκεμβρίου του ιδίου έτους πήγε να υπηρετήσει τη θητεία του στο Στρατό και τη θέση του στην παρουσίαση της εκπομπής πήρε ο Μιχάλης Ρούσσος μέχρι τις 14 Απριλίου του 1979, που η ΕΡΤ αποφάσισε την οριστική διακοπή της για οικονομικούς λόγους. Ο Ρούσσος απεβίωσε σε ηλικία 42 ετών στις 6 Αυγούστου του 1983. Ο Αθανασίου έχει εργαστεί επίσης στον τηλεοπτικό σταθμό ΕΤ1 μαζί με τον Γιώργο Παπαδάκη και την Σεμίνα Διγενή, όπου παρουσίαζαν την ενημερωτική εκπομπή «Τρεις στον αέρα». Για πολλά χρόνια εργαζόταν στον τηλεοπτικό σταθμό Mega Channel παρουσιάζοντας την «Εκπομπή».

Τα τελευταία χρόνια ασχολείται ενεργά με την πολιτική και είναι βουλευτής Αττικής του ΣΥΡΙΖΑ από τον Μάιο του 2012 μέχρι σήμερα.
Διεθνές Κινηματογραφικό Φεστιβάλ της Ουαγκαντουγκού

Το Διεθνές Κινηματογραφικό Φεστιβάλ της Ουαγκαντουγκού, είναι το μοναδικό διεθνές κινηματογραφικό φεστιβάλ της Αφρικής. Διεξάγεται κάθε δύο χρόνια και είναι περισσότερο γνωστό ως FESPACO. Η έδρα του είναι η πρωτεύουσα της Μπουρκίνα Φάσο, η Ουαγκαντουγκού. Στην απονομή του 2009, κέρδισε το μεγάλο βραβείο η ταινία "Teza" του Χαϊλέ Γκερίμα, που καταγράφει την εποχή της δικτατορίας στην Αιθιοπία.

Στην τελευταία απονομή του 2013, κέρδισε η ταινία του Σενεγαλέζου Αλέν Γκομίς "Tey".
Τζελάλ Μπαγιάρ

Ο Τζελάλ Μπαγιάρ (16 Μαΐου 1883 - 22 Αυγούστου 1986) υπήρξε Τούρκος πολιτικός, Πρωθυπουργός και Πρόεδρος της Τουρκικής Δημοκρατίας.
Ωμόμετρο

thumb|right|150px|Τα περισσότερα ηλεκτρονικά πολύμετρα διαθέτουν ωμόμετρο.

Το Ωμόμετρο (Αγγλ. "Ohmmeter") είναι μια ηλεκτρική συσκευή που μετρά την ροή του ηλεκτρικού ρεύματος που περνάει μέσα από μία ηλεκτρική αντίσταση. Συνήθως εμπεριέχεται σε ένα πολύμετρο και δε συναντάται ως ξεχωριστό όργανο μέτρησης.

Το αρχικό σχέδιο ενός ωμόμετρου παρείχε μια μικρή μπαταρία εφαρμόζοντας μια τάση σε μια αντίσταση. Ένας ακριβέστερος τύπος ωμόμετρου έχει ένα ηλεκτρονικό κύκλωμα από το οποίο περνά σταθερό ρεύμα (Ι) μέσω της αντίστασης, και ένα άλλο κύκλωμα που μετρά την τάση (V) πέρα από την αντίσταση.
Κώστας Βίρβος

Ο Κώστας Βίρβος (Τρίκαλα Θεσσαλίας, 29 Μαρτίου 1926 - Παλαιό Φάληρο, 6 Αυγούστου 2015) ήταν Έλληνας στιχουργός.
Αγγλοσάξονες

Με τον όρο Αγγλοσάξονες (αγγλικά: "Anglo-Saxons") περιγράφεται μια ομάδα λαών γερμανικής καταγωγής, οι οποίοι κατά τη διάρκεια του δεύτερου μισού του 5ου μ.Χ. αιώνα, ξεκινώντας από την ευρύτερη περιοχή της βόρειας Γερμανίας, εισέβαλαν στα Βρετανικά νησιά υποτάσσοντας τους ντόπιους κελτικούς πληθυσμούς. Πιο συγκεκριμένα, στην ομάδα αυτή περιλαμβάνονται οι Άγγλοι, οι Σάξονες και οι Γιούτοι. Οι Άγγλοι, όπως και οι γείτονές τους Σάξονες, ξεκίνησαν από την περιοχή Σλέσβιχ-Χόλσταϊν στο νότιο ήμισυ της χερσονήσου της Γιουτλάνδης (βορειότερο άκρο της σημερινής Γερμανίας), ενώ οι Γιούτοι κατοικούσαν στο βόρειο ήμισυ της χερσονήσου της Γιουτλάνδης (τμήμα της σημερινής Δανίας).

Ως αγγλοσαξονική ορίζεται η περίοδος της βρετανικής ιστορίας από την αρχική εγκατάσταση των Αγγλοσαξόνων (περίπου 450 μ.Χ.) μέχρι τη νορμανδική κατάκτηση (1066 μ.Χ.), περίοδος μέσα στην οποία συντελείται βαθμιαία η ομογενοποίηση των γερμανικών με τα κελτικά/βρετανικά φύλα και η δημιουργία του Αγγλικού Έθνους.
Μπερνάρ-Μαρί Κολτές

Ο Μπερνάρ-Μαρί Κολτές ("Bernard-Marie Koltès", 9 Απριλίου 1948 - 15 Απριλίου 1989) ήταν Γάλλος θεατρικός συγγραφέας.
Ιλάειρα

Η Ιλάειρα ήταν κόρη του βασιλιά της Μεσσηνίας Λεύκιππου και αδελφή της Φοίβης. Οι Ιλάειρα και Φοίβη απήχθησαν από τους Διόσκουρους Κάστορα και Πολυδεύκη. Οι Ιλάειρα και Φοίβη ήταν ξαδέλφια των Διόσκουρων, και την εποχή της απαγωγής, ήταν ήδη αρραβωνιασμένες με τους Ίδα και Λυγκέα, επίσης ξαδέλφια τους (γιούς του αδελφού του Λεύκιππου, Αφαρέα).
Αποτέλεσμα της απαγωγής ήταν ο πόλεμος μεταξύ των Ίδα και Λυγκέα κατά Κάστορα και Πολυδεύκη, στον οποίο βρήκαν άδοξο τέλος οι Διόσκουροι.

Κατηγορία:Μυθολογία-επέκταση

Κατηγορία:Πρόσωπα της ελληνικής μυθολογίας
Opel Performance Center

To Opel Performance Center (OPC) είναι υποκατάστημα του γερμανικής αυτοκινητοβιομηχανίας Opel (θυγατρικής εταιρίας της αμερικάνικης General Motors έως τον Μάρτιο του 2017 και στη συνέχεια του Ομίλου PSA). Το OPC ιδρύθηκε το 1997 με σκοπό να επιτηρεί τις αγωνιστικές δραστηριότητες της Opel και να αναπτύξει τις αποδόσεις κάποιων εκ των εκδόσεων των οχημάτων Opel. Ο ρόλος της είναι παρόμοιος με της HSV στην Holden όπως επίσης της Special Vehicle Team με την Ford.
Διόνυσος ο Ελευθερέας

Ο Διόνυσος ο Ελευθερέας ήταν τοπικός θεός της περιοχής των Αθηνών. Πήρε το όνομά του από το ξόανο που μεταφέρθηκε στην Αθήνα από το Αττικοβοιοτικό χωριό Ελευθερές. Το ιερό του βρισκόταν στη νότια πλευρά της Ακρόπολης, όπου και είχε στηθεί το ομώνυμο θέατρο του Διονύσου.


Κατηγορία:Θεότητες της ελληνικής μυθολογίας
Κατηγορία:Αρχαία ιερά της Αθήνας
Διεθνές Νομισματικό Ταμείο

Το Διεθνές Νομισματικό Ταμείο (ΔΝΤ) (αγγλικά: "International Monetary Fund - IMF", προφέρεται "Άι Εμ Εφ", γαλλικά: "Fonds Monetaire International - FMI"), είναι ένας διεθνής οργανισμός ο οποίος επιβλέπει το παγκόσμιο χρηματοπιστωτικό σύστημα παρακολουθώντας τις συναλλαγματικές ισοτιμίες και τα ισοζύγια πληρωμών και προσφέροντας οικονομική και τεχνική βοήθεια όταν του ζητηθεί. Το ΔΝΤ ιδρύθηκε στις 27 Δεκεμβρίου του 1945 όπως κυρώθηκε στο Φεκ 315 και τον Αναγκαστικό Νόμο 766 στην Ουάσιγκτον, την πρωτεύουσα των ΗΠΑ κατόπιν συνομολόγησης 29 Χωρών που είχαν συμβάλει στο 80% του κεφαλαίου. Η ίδρυση του Οργανισμού αυτού είχε προπαρασκευαστεί κατά τη Διεθνή Νομισματική και Χρηματοδοτική Συνδιάσκεψη που συνήλθε στο Μπρέτον Γουντς, του Νιου Χάμσαϊρ των ΗΠΑ, ενάμισι χρόνο πριν, από 1ης Ιουλίου μέχρι 22 Ιουλίου του 1944. Έδρα του Οργανισμού ορίσθηκε η Ουάσιγκτον, ως πρωτεύουσα της χώρας με το μεγαλύτερο ποσοστό συμμετοχής.
Λη ντε Φόρεστ

Ο Λη ντε Φόρεστ ("Lee De Forest", 26 Αυγούστου 1873 - 30 Ιουνίου 1961) ήταν Αμερικανός εφευρέτης, πρωτοπόρος στην ανάπτυξη της ραδιοεπικοινωνίας.
Ελληνικές ευρωεκλογές 1989

Οι Ελληνικές ευρωεκλογές 1989 διεξήχθησαν την Κυριακή 18 Ιουνίου 1989, ταυτόχρονα με τις βουλευτικές εκλογές. Διενεργήθηκαν με βάση τους νόμους 1180/81, 1427/84 και το υπ' αριθμόν 259/89 Προεδρικό Διάταγμα, ενώ το εκλογικό σύστημα ήταν η απλή αναλογική με τη διαδικασία της λίστας.
Θέσπις

Ο ποιητής Θέσπις από τον δήμο Ικαρίας (σημερινό Διόνυσο), θεωρείται ο εφευρέτης της τραγωδίας και πιθανότατα και ο πρώτος ηθοποιός. Στα μέσα περίπου του 6ου αι. π.Χ., είχε την έμπνευση να ξεχωρίσει τον εξάρχοντα, ο οποίος ήταν ο πρωτοχορευτής του διθυράμβου, και να παρεμβάλει στο διθύραμβο απαγγελία με άλλο μέτρο και διαφορετική μελωδία από του Χορού (κατά πάσα πιθανότητα το επιχείρησε πρώτος). Έτσι, επειδή ο εξάρχων του χορού - που φορούσε προσωπείο, δηλαδή μάσκα - έκανε διάλογο με το χορό και αποκρινόταν (αρχ. "ὑπεκρίνετο") στις ερωτήσεις του, ονομάστηκε "υποκριτής", δηλαδή ηθοποιός.

Ο Θέσπις παρουσίασε για πρώτη φορά τραγωδία στα Μεγάλα Διονύσια κατά την 61η Ολυμπιάδα (μεταξύ 536-532 π.Χ.). Δεν έχουν διασωθεί παρά μόνο μερικοί στίχοι και οι αμφισβητούμενοι τίτλοι των έργων του "«άθλα επί Πελία»" ή "«Φόρβας»", "«Ιερείς»", "«Ημίθεοι»", "«Πενθεύς»".
Μινέρβα Μελπομένη Μαλλιώρη

Η Μινέρβα Μελπομένη Μαλλιώρη (30 Αυγούστου 1952) είναι Ελληνίδα πρώην ευρωβουλευτής.

Γεννήθηκε στην Πάτρα. Είναι πτυχιούχος της Οδοντιατρικής Σχολής και της Ιατρικής Σχολής του Πανεπιστημίου Αθηνών. Είναι Ομότιμη Καθηγήτρια ψυχιατρικής του Τμήματος Ιατρικής της Ιατρικής Σχολής του Πανεπιστημίου Αθηνών. Διετέλεσε Εκπρόσωπος της Ελλάδος στο πρόγραμμα της Ευρωπαϊκής Ένωσης για την Ψυχιατρική Μεταρρύθμιση στην Ελλάδα και παράλληλα εργάσθηκε ως ψυχίατρος στην Πανεπιστημιακή Ψυχιατρική Κλινική του Αιγινητείου Νοσοκομείου. Χρημάτισε Πρόεδρος του Οργανισμού Κατά των Ναρκωτικών (Ο.ΚΑ.ΝΑ.).

Επίσης έχει διατελέσει εκπρόσωπος της ΕΟΚ σε πολλές ομάδες σχετικά με θέματα υγείας. Εξελέγη ευρωβουλευτής με το ΠΑ.ΣΟ.Κ. στις ευρωεκλογές του 1999. Χρημάτισε εκπρόσωπος του Ευρωκοινοβουλίου στο ΔΣ του Ευρωπαϊκού Κέντρου Πρόληψης και Ελέγχου Νόσων. Εργάσθηκε ως σύμβουλος σε θέματα Ψυχικής Υγείας και Ναρκωτικών στο Παγκόσμιο Οργανισμό Υγείας (Π.Ο.Υ.) στη Γενεύη και στο Υπουργείο Υγείας και Κοινωνικών Ασφαλίσεων.

Στις εκλογές του Σεπτεμβρίου 2007 ήταν υποψήφια Βουλευτής Αχαΐας με το ΠΑΣΟΚ αλλά απέτυχε να εκλεγεί. Στις ευρωεκλογές του 2019 ήταν υποψήφια ευρωβουλευτής με το Κίνημα Αλλαγής αλλα δεν εξελέγη.

Είναι μέλος της Κεντρικής Πολιτικής Επιτροπής και μέλος της Γραμματείας Τομέα Υγείας του «Κινήματος Αλλαγής».
Δήμος Αντιρρίου

Ο Δήμος Αντιρρίου ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπακτίας. Βρισκόταν στα νότια της Αιτωλοακαρνανίας, στο πιο κοντινό σημείο από την Πελοπόννησο, στην είσοδο του Κορινθιακού κόλπου.

Ο δήμος είχε 2.375 κατοίκους σύμφωνα με την απογραφή του 2001 και αποτελούταν από 3 δημοτικά διαμερίσματα: Αντιρρίου, Μακύνειας και Μολυκρείου.
Αρχίδαμος Δ΄

Ο Αρχίδαμος Δ΄ ήταν βασιλιάς της αρχαίας Σπάρτης. Ανήκε στο βασιλικό γένος των Ευρυποντιδών. Ήταν ο 23ος βασιλεύς από το γένος αυτό.

Ο Αρχίδαμος Δ΄ ήταν γιος του Ευδαμίδα Α' και της Αρχιδάμειας, και εγγονός του Αρχιδάμου Γ΄. Βασίλευσε περί το 300 π.Χ.. Υπερασπίστηκε με γενναιότητα τη Σπάρτη κατά την επιδρομή του Δημητρίου του Πολιορκητή όταν επιτέθηκε εναντίον της το 295 π.Χ.. Τον διαδέχθηκε ο υιός του Ευδαμίδας Β΄.
Διεθνές Αεροδρόμιο Σχίπχολ

thumb|right|200px|Αεροδρόμιο Schiphol

Το Διεθνές Αεροδρόμιο Σχίπχολ (ολλανδικά: "Luchthaven Schiphol", , IATA: AMS, ICAO: EHAM) είναι το κύριο διεθνές αεροδρόμιο της Ολλανδίας, που βρίσκεται 20 λεπτά (9,1 χιλιόμετρα ή 5,6 μίλια) νοτιοδυτικά του Άμστερνταμ, στο δήμο Χααρλεμμερμέιρ (Haarlemmermeer) της Βόρειας Ολλανδίας. Είναι το πέμπτο πιο πολυσύχναστο αεροδρόμιο στην Ευρώπη από την άποψη αριθμού επιβατών.

Το Σκίπχολ είναι ο βασικός κόμβος για την KLM και την περιφερειακή θυγατρική της KLM Cityhopper καθώς και για τις Arkefly, Corendon Dutch Airlines, Martinair, και Transavia. Το αεροδρόμιο χρησιμεύει επίσης ως κομβικό σημείο για την Easyjet και ως ευρωπαϊκός κόμβος για την Delta Air Lines και ως βάση για την ισπανική Vueling.
Αρχιδάμειος πόλεμος

Ο όρος Αρχιδάμειος πόλεμος δεν αφορούσε κάποιο συγκεκριμένο πόλεμο, αλλά ήταν αρχαία ελληνική έκφραση με την οποία δηλώνονταν κάθε πόλεμος αντίθετος προς την επιθυμία εκείνου που τον αναλάμβανε.

Η έκφραση αυτή προήλθε από τις επιδρομές του ειρηνόφιλου Βασιλέα της Σπάρτης Αρχίδαμου Β΄ στην Αττική. Εξ αυτού ονομάσθηκε από τους ιστορικούς «Αρχιδάμειος πόλεμος» και ολόκληρη η πρώτη περίοδος του Πελοποννησιακού Πολέμου (431-421 π.Χ.).

Κατηγορία:Πελοποννησιακός πόλεμος